Piit peking

Piit peking; bondol peking;  (Lonchura punctulata) nyaéta manuk leutik anu asalna tina kulawarga Estrildidae.Manuk ieu kahakananna sisikian, kayaning siki: paré, kunyit, sorgum, jujukutan, jeung sajabana. 

Ngaran séjén
Urang  Jawa nyebutna emprit peking, prit peking; urang  Sunda nyebutna piit peking atawa  manuk peking, dumasar ogé kana sorana.  Di Malaysia ieu manuk disebutna pipit pinang, dina  basa Inggris dipiwanohna  Scaly-breasted Munia pedah aya kelir  borontok dina bulu palebah hariguna anu katempo kawas sisit. 

 Ciri mandiri 
jmpl|kiri|160px|Manuk piit peking déwasa, Bogor.
Pangawakanna leutik, panjang tina pamatuk nepika tungtung buntut kurang leuwih 11 cm. Bulu dina beuheung, punduk jeung tonggong kelirna coklat, aya guguritan ngora katempo samar-samar  sarta bulu puhuna bodas. Tikorona coklat semu beureum, palebah handapna bodas, katempo guguratan kawas  sisik kelirna coklat palebah harigu nepi ka sisi awakna. Palebah beuteung handap nepika bujurna bodas. Manuk anu ngora kénéh harigu jeung beuteungna mibanda bulu coklat kotor, teu aya sisitan kawas anu déwasa.  Jalu jeung bikang henteu beda dina wanda bulu  jeung pangawakanna. Hihideung panonna coklat poék; pamatuk kawas manuk piit biasana kelirna kulawu semu biru; cékérna hideung semu kulawu.. 2000. Burung-burung di Sumatra, Jawa, Bali dan Kalimantan: 425. Seri Panduan Lapangan LIPI. Bogor:LIPI dan BirdLife IP.

 Tempat hirup jeung kabiasaan 
jmpl|kiri|160px|Manuk anakna kénéh, Bogor.
Piit  peking remen kapanggih hirup di padésaan nepika sisi kota, utamana anu deukeut jeung persawahan atawa  tegalan. Kahakananna sabangsaning sisikian, jujukutan utamana kana  pare. Ku kituna piit peking remen katempo disawah, rungkun -rungkun jukut, tegalan jeung kebon.

Tempona nyiar hakaneun hiber ngabring babarengan jeung pasanganna  atawa ngabring jeung manuk baturna nu séjén, piit peking remen katempo saabringan areunteup dina rungkun jujukutan ngadon ngakan sikina, sakapeung katempo turun kana taneuh.   Piit peking ieu gerakanna rancingeus, kalayan henteu eureun disarada  jeung padabaturna. 1993. Panduan Lapangan Pengenalan Burung-burung di Jawa dan Bali: 379. Yogyakarta:Gadjah Mada University Press.

Ieu manuk remen ogé katempo nyiar hakaneun pacampur jeung manuk jinis piit séjén, saperti piit, bondol (L. leucogastroides), jeung sajabana.   Mimitina ieu manuk katempo ngan sababaraha hiji wungkul, nincak usum panena ieu manuk téh bisa ngumpul dina jumlah anu loba malahan nepika aya ratusan. Katempo pisan mangsa usum meuting, ieu manuk hiber abrul-abrulan. 

Nempo jumlahna anu loba kawas kieu tangtu  ngadatangkeun karuagian anu henteu saeutik pikeun para patani. Piit peking ogé remen katempo eunteup di kebon-kebon, buruan imah, ogé sisi jalan. Saperti ngarana, di Malaysia, ieu manuk remen areunteup dina tangkal jambé atawa palma séjéna, tangkal-tangkal anu ngarungkun jangkung, paragi ieu manuk nyarieun sayang. Sayangna bulenek kawas ball, dijieun tina jujukutan, diperenahkeun dinu buni kahalangan ku dangdauna jeung régang. Endogna bodas, aya 4-6(-10) siki, ukuranna 15 x 11 mm ngendogna teuaya usumna/endogan sapanjang taun, disileungleuman salila 16 poé kakara megar anakna. 1949. De Avifauna van de Plantentuin te Buitenzorg (Java): 112-3. Buitenzorg:Uitgave van de Kon. Plantentuin van Indonesië.

Manuk piit peking loba kapanggih hirup ti mimiti sisi basisir nepika palebah tonggoheun 1.800 m dpl., malahan nepi ka 2.200 m di Lombok jeung  2.300 m di Timor. 2000. Panduan Lapangan Burung-burung di Kawasan Wallacea: 185. Bogor:BirdLife IP - Dove Publ.

 Sub spésiés jeung habitatna== 
Piit peking loba kapanggih di Asia kidul jeung  Asia Tenggara kalawan mibanda 12 subspésiés, tayalian:
 L. p. punctulata (Linnaeus, 1758), nyebar di nagara  Nepal nepi la  Sikkim, India jeung Sri Lanka
 L. p. subundulata (Godwin-Austen, 1874), Nyebar ti mimiti wetan India (Assam) nepi ka  Bhutan jeung bagean kulon Myanmar
 L. p. yunnanensis (Parkes, 1958), Nyebar di wetaneun Myanmar jeung kulon ngidul China
 L. p. topela (Swinhoe, 1863), Nyebar di China kidul nepika kaler Thailand, Indochina, Hainan, jeung  Taiwan
 L. p. cabanisi (Sharpe, 1890), nyebar  di Filipina (Luzon, Mindoro, Panay, Cebu, Calauit jeung  Palawan)
 L. p. fretensis (Kloss, 1931), nyebar di kiul Thailand jeung Semenanjung Malaysia nepi ka  Sumatra jeung pulo-pulo sabudeureunna
 L. p. nisoria (Temminck, 1830), nyebar ti Jawa, Bali, Lombok, jeung Sumbawa
 L. p. baweana (Hoogerwerf, 1963), endemik di pulo Bawean (Laut Jawa)
 L. p. holmesi (Restall, 1992), endemik di kidul ngulon Borneo (Kalimantan)
 L. p. sumbae (Mayr, 1944), éndemik/pituin di Pulao Sumba
 L. p. blasii (Stresemann, 1912), nyebar  di Flores, Timor, Kapuloan Tanimbar, jeung kalpuloan  Nusa Tenggara
 L. p. particeps (Riley, 1920), éndemik di Pulo Sulawesi. 

Populasina nyebar dina distribusi anu lega dibedakeun ku variasi kelir bulu sareng pangawakanna, kurang leuwih aya 11 subspésiés anu dipikanyaho.  Kaasup di jerona anu kapanggih hirup di i dataran Asia Kidul, ogé Pakistan, India , Nepal , Bangladés sareng Sri Lanka. Ieu spésiés kawasna pituin ti  Asia.  Tapi jarang katempo hirup di Kashmir .

Di luar daérah asli, ieu manuk anu hirup di  daérah anu iklimna cocog. Populasi anu pindah ieu  katitén an di Hindia Kulon (Puerto Rico ti saprak 1971) , Hawaii , Australia, Japan   sareng kidul Amérika Serikat utamina di Florida sareng California.   di Oahu, Hawaii , pandeuri katompo hirup bareng sareng  Lonchura malacca.

 Galeri 

 Dicutat tina 

 Tutumbu ka luar 

  Lonchura punctulata pada IUCN Red List Database, diakses pada 29/11/2007
  BirdLife Species Factsheet

Kategori:Sasatoan
Kategori:Manuk Indonesia
Kategori:Aves
Kategori:Estrildidae